kardosdrur/scandi-wiki huggingface dataset:
VM i e-cykling 2020

VM i e-cykling 2020 var den første udgave af UCI Cycling Esports World Championships. Det blev kørt på den virtuelle ø Watopia over en distance på 50,035 km den 9. december 2020, på den digitale platform Zwift. Mænd og kvinder kørte samme rute og distance, og de havde ens præmiepenge i deres kategorier. Vinderne fik desuden en nydesignet regnbuefarvet verdensmestertrøje fra UCI.

Hver nation havde af UCI fået tildelt et antal pladser alt efter hvor mange registrerede ryttere landene havde. Desuden tildelte UCI wildcards. Danmark havde fra starten fået tildelt tre pladser til herrerne og ingen til damerne. Herrerne blev af Danmarks Cykle Union udtaget via VM-iagttagelsesløb. UCI valgte efterfølgende i første omgange at tildele Danmark to pladser til damerne, så Fie Østerby og Marie-Louise Hartz Krogager kunne komme med. I slutningen af november 2020 spurgte UCI Annika Langvad og Michael Valgren om de ville have et wildcard til løbet, hvilket de accepterede. De danske ryttere, undtaget Fie Østerby, Annika Langvad og Michael Valgren, kørte løbet fra Danmarks største idrætscenter, Grøndal MultiCenter i Bellahøj.

Hos damerne vandt den sydafrikanske rytter Ashleigh Moolman-Pasio løbet, foran Sarah Gigante fra Australien og svenske Cecilia Hansen. Annika Langvad blev med sjettepladsen bedste dansker.

I mændenes løb vandt danske Anders Foldager sølvmedalje og Nicklas Amdi Pedersen bronze. De blev kun overgået af den nye verdensmester Jason Osborne fra Tyskland.

Præmiepenge 
 1. plads: €8.000
 2. plads: €4.000
 3. plads: €2.000

Damer

Resultater

Hold og ryttere

Danske ryttere 

* DNF = gennemførte ikke

Startliste

Herrer

Resultater

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 VM i e-cykling 2020 hos Zwift

2020
E-cykelløb i 2020
Microhouse

Microhouse (også kendt som Minimal house) er en afskåret, minimal form for house-musik, som stammer fra de senere 90'er, hvilket tager indflydelse fra minimal techno, glitch og IDM. Selvom det ofte er bygget omkring en stabil 4/4-tidssignatur, adskiller det sig fra traditionel house-musik med hensyn til dets brug af samples: Korte klip af statisk lyd, glitches og nogle gange er selv menneskestemmer ofte inkluderet, som modsætning til house's almindelig brug af trommemaskine-samples, såsom highhatte og stortrommer. Genren har steget i popularitet over årene, specielt inden for Europa, med kunstnere såsom Ricardo Villalobos og Luomo der nyder en stærk underjordisk følgende og kritisk succes.

Referencer 

Musikgenrer
Ingeborg Maria Sick

Ingeborg Maria Sick (født 17. september 1858 i København, død 14. november 1951 i Hørsholm Sogn) var en dansk forfatter og filantropisk sygeplejerske.

Opvækst og privatliv 
Sick blev født i København i 1858 og tilbragte sine første leveår i Paris hvor faren var udstationeret diplomat. Han døde i 1864 hvorefter familien vendte tilbage til København, men hun bevarede en tilknytning til Frankrig hele sit liv. Hun arbejdede som frivillig sygeplejeske i slumkvarterer i København, London og Paris, og var i en periode ansat ved fattigforsorgen i København. Sick var stærkt kristen præget af katolicisme. Hun var økonomisk uafhængig og blev ikke gift.

Forfatterskab 
Sick skrev gennem hele livet, og forfatterskabet dominerede hendes liv fra hun debuterede med Udi Løndom i 1900. Derefter havde hun en stor produktion af romaner, noveller, digte og et skuespil. Det blev til over 30 udgivne værker.

Hendes væsentligste værker regnes i dag for at være romanbiografierne Fangernes Ven om den svenske filantrop Mathilde Wrede og Pigen fra Danmark om den danske missionær Karen Jeppe. Sicks religiøsitet kom til udtryk i forfatterskabet hvor troen sejrer over kødets fristelser. Nogle af bøgerne går i retning af vækkelseslitteratur, og deres kvindesyn var forældet allerede i samtiden. Sick lavede gode personkarakteristikker og plot som ofte havde erotisk prægede konflikter. Hun havde mange læsere i sin samtid i hele Skandinavien og Tyskland hvor hendes bøger normalt udkom. Mange bøger udkom flere oplag, og hun blev oversat til en række sprog (svensk, norsk, tysk engelsk, fransk, finsk, russisk, hollandsk m.fl.)

Sick fik Tagea Brandts Rejselegat i 1933.

Referencer

Eksterne henvisninger 
 

Digtere fra Danmark
Sygeplejersker fra Danmark
Kristne fra Danmark
Modtagere af Tagea Brandts Rejselegat
Dramatikere fra Danmark
Romanforfattere fra Danmark
Novelleforfattere fra Danmark
Froissarts Krøniker

Froissarts krøniker (eller Chroniques) er et prosaværk om hundredårskrigen, der blev skrevet i 1300-tallet af Jean Froissart. Fortællingen begynder med de begivenheder, der førte til, at Edvard 2. blev afsat som konge i 1326 og dækker tiden op til år 1400. Den fortæller om begivenheder i Europa, primært England, Frankrig, Skotland, Nederlandene og Den iberiske halvø. Den nævner andre lande og områder som Italien, Tyskland, Irland, Balkan, Cypern, Tyrkiet og Nordafrika. Værket består af fire bøger; bog 1 (1322–1377), bog 2 (1376–1385), bog 3 (1386–1388) og bog 4 (1389–1400).

I flere århundreder blev Froissarts krøniker anerkendt som det fremmeste eksempel på ridderlig kultur i 1300-tallets England og Frankrig. De er set som et kritisk vigtigt værk om europæisk historie i 1300-tallet og særligt hundredårskrigen. Moderne historikere har dog fundet, at krønikerne har mange fejl og mangler som historisk kilde: forkerte datoer, fejlplaceret geografi og estimater af størrelsen på hære og antallet af faldne i krig, der kan være skrevet med kraftig bias til at få Froissarts velgørere til at fremstå bedre.

Froissarts krøniker er et omfattende værk med næsten 1,5 millioner ord, og det er blandt de længste på fransk prosa fra middelalderen. Der er kun udgivet få komplette udgaver i moderne tid, men teksten er gengivet fra 1400-tallet og fremefter. Enguerrand de Monstrelet fortsatte Krøniken til 1440, mens Jean de Wavrin inkorporerede store dele af den i sit eget arbejde. Robert Gaguins Compendium super origine et gestis Francorum anvendte også Froissarts værk i rigt omfang. I 1400- og 1500-tallet blev værket oversat til til hollandsk, engelsk, latin, spansk, italiensk og dansk. Teksten i Froissarts Krøniker er bevaret i mere end 150 manuskripter, hvoraf mange er illustreret, nogle af dem overdådigt.

Referencer

Eksterne henvisninger 

 Jean Froissart, Chronicles of England, France, and Spain and the adjoining countries, Johnes translation
 The Online Froissart : transcriptions and reproductions of many manuscripts of the Chronicles

Litteratur fra middelalderen
Litteratur fra Frankrig
Hundredårskrigen
Ligamentum longitudinale anterius

Ligamentum longitudinale anterius, er et langt bindevævsstrøj der strækker sig langs hele rygsøjlens forflade fra tuberculum anterius (forfladen) af atlas til halebenet. Det er breddest nedadtil, og er ganske smalt oppe i halsen. Den består af flere lag af lodret-forløbende fiberstrøj. De yderste lag løber imellem 4-5 ryghvirvler, de midterste imellem 2-3 og de inderste imellem kun 2.

Referencer 

Anatomi
Olaf Overgaard Ovesen

Olaf Overgaard Ovesen (født 1915, død 1996) var en dansk kunstner, som er kendt for sine figurer skåret i træ. Senere blev mange figurer gengivet i keramik.

Olaf Overgaard Ovesen er opvokset på Ikast-egnen og flyttet til Bornholm, hvor han tilbragte sine sidste dage i Gudhjem.

Referencer 

Billedskærere fra Danmark
Svante Thunberg

Svante Fritz Vilhelm Ernman Thunberg (født 10. juni 1969) er en svensk skuespiller og producent.

Han er søn af skuespillerne Olof Thunberg og Mona Andersson, og gift med operasangerinden Malena Ernman, med hvem han har to døtre, deraf klimaaktivisten Greta Thunberg.

Eksterne henvisninger 
 

Skuespillere fra Sverige
Ligamentum longitudinale posterius

Ligamentum logitudinale posterius er et bredt bindevævsstrøj på bagsiden af corpus af ryghvirvlerne, på den anteriore forflade af hvirvelkanalen. Det er modsat ligamentum longitudinale anterius smallest mod bækkenet og bredest oppe i nakken. Den består af tætte lodrette strøj af to slags: et ydre lag der forløber imellem op til fire hvirvellegemer og et indre lag der går fra hvirvel til hvirvel. Sammenlignet med ligamentum longitudinale anterius er posterius meget tættere og kompakt. Øverst ved dens tilhæftningspunkt (imellem axis og nakkebenet) er ligamentet særligt tykt og tæt og det benævnes her membrana tectoria.

Ligamentet er tilhæftet bagsiden af båndskivernes anulus fibrosa og de interne strøj er fast sammenvoksede med disse. Dette er modsat ligamentets forhold til hvirvellegemerne som den holdes adskilt fra af venae basivertebrales og det tilhørende plexus venosus vertebralis internus. Ligamentet er kun adskilt fra rygmarven af noget løst bindevæv.

Referencer 

Anatomi
Nina Bendixen

Nina Bendixen (født 2. juni 1982) er en dansk journalist og vejrvært på TV Avisen.

Bendixen er uddannet journalist fra Syddansk Universitet i Odense (2009 – 2013) og musicalperformer fra Den Danske Scenekunstskole (2002 – 2005).

Hun er datter af entertaineren Bo Bendixen, niece til Vild med Dans dommer Britt Bendixen og kusine til filminstruktør Niclas Bendixen.

I 2014 blev Nina Bendixen ansat i DR som vejrvært, og i 2019 fik hun sit eget klimaprogram, Klimatosset, på den dengang nye radiostation Radio4.

Kilder og henvisninger

Journalister fra Danmark
Ansatte i DR
Saeb Erekat

Saeb Erekat (født 28. april 1955, død 10. november 2020) var en palæstinensisk chefforhandler i forhandlinger med Israel. Han har også været generalsekretær for PLO. Derudover var han forfatter og akademiker. Han døde 10. november 2020 på et israelsk hospital af covid-19, hvortil han var blevet indlagt 18. oktober. Tre år før sin død fik han foretaget en lungetransplantation på et amerikansk hospital, hvorfor han var ekstra udsat i forbindelse med covid-19-pandemien.

Han har studeret på både et universitet i San Francisco i 1970'erne og University of Bradford i 1980'erne og har efterfølgende været professor på et universitet i Nablus. Efter at have færdiggjort studierne fik han amerikansk statsborgerskab.

Gennem årene har han været rådgiver for både Yasser Arafat og Mahmoud Abbas.

Referencer 

Politikere fra PLO
Forfattere fra Palæstina
Dødsfald relateret til Covid-19
Aston Villa W.F.C.

Aston Villa Women Football Club er en engelsk fodboldklub for kvinder, der er en afdeling af Aston Villa F.C.. Kvindernes afdeling blev etableret i 1973 under forskellige navne. Det oprindelige navn var Solihull F.C.. Holdet blev en del af Aston Villa i 1989 og fik navnet Villa Aztecs. De fik officielt licens til at spille som Aston Villa i 1996.

Historie 
I 2014 var de et af holdene, der blev udvalgt til at spille i FA WSL2,
og i 2018 i Women's Championship.

I 2019–20, vandt Villa FA Women's Championship og rykked op til WSL og blev en del af Englands bedste række i kvindernes fodbold for første gang siden 2004.

Truppen

Referencer 

FA Women’s Super League
Kvindefodboldklubber i England
Aston Villa F.C.
Manu (hinduisme)

Manu () er en halvgud i hinduismen. Han er søn af guden Brahma, men er som halvgud en dødelig skabning.

Manu overlede syndfloden. Manu blev advaret af gudene om den forestående katastrofe og byggede sig en båd. Som den eneste overlevende fra den gamle verden gav han navn til den nye menneskeslægt.

Se også 
 Noa
 Deukalion, i græsk mytologi

Guder
Hinduisme
IL Hødd

Idrottslaget Hødd er en norsk fodboldklub fra Ulsteinvik i Ulstein kommune i Møre og Romsdal. Klubben blev stiftet den 1. august 1919. Kluibben har hjemmebane på Høddvoll.

Klubben spiller i 2020 i den norske 2. division, men har tidligere spillet i den bedste norske række i kortere perioder.

Åge Hareide og Jan Åge Fjørtoft har baggrund fra Hødd.

Referencer 

Fodboldklubber i Norge
Giancarlo Esposito

Giancarlo Giuseppe Alessandro Esposito (født 26. april 1958) er en danskfødt italiensk-amerikansk skuespiller. Han er bedst kendt for rollerne som Gus Fring i tv-serien Breaking Bad og Better Call Saul, hvor han vandt Critics' Choice Television Award for bedste birolle i en dramaserie, samt som Moff Gideon i tv-serien The Mandalorian.

Esposito er af italiensk og amerikansk herkomst. Han blev født i København og flyttede til New York med sin familie da han var 6 år.

I 1995 blev Esposito gift med Joy McManigal, de er senere blevet skilt. Han har fire døtre.

Referencer

Eksterne henvisninger 

 

Skuespillere fra USA
Skuespillere fra Danmark
Personer fra København
Nygart Privathospital

Nygart Privathospital blev etableret i 1997 af stifter Jesper Nygart, som er uddannet læge fra Københavns Universitet. I 2016 ændrede klinikken navn til AK Nygart, da de blev solgt til den svenske plastikkirurgikæde Akademiklinikken. AK Nygart tilbyder en række af plastikkirurgiske operationer samt kosmetiske behandlinger og injektionsbehandlinger og kendes af mange som dem med "brysterne på bussen", da de i en lang årrække kørte med iøjnefaldende reklamer på bybusserne.

Kilder og henvisninger 

Privathospitaler i Danmark
ENAC Alumni

ENAC Alumni (også kendt som INGENAC) er en nonprofit alumni-forening grundlagt i 1987 og registreret i Toulouse. Det blev grundlagt af Robert Aladenyse.

Foreningens vigtigste mission er at udvikle et image af École nationale de l'aviation civile (også kendt som det franske civile luftfartsuniversitet), den første europæiske forskerskole inden for luftfart. I 2020 repræsenterer det næsten 26.000 mennesker, hvilket gør foreningen til den største i Frankrig for luftfartsstudier.

Historie 
Da École nationale de l'aviation civile blev oprettet i 1949, blev embedsmænd fra Direction Générale de l'Aviation Civile først uddannet. I begyndelsen af 1970'erne begyndte universitetet at uddanne ikke-embedsmænd til luftfartsindustrien. Antallet af civile studerende vokser i 1980'erne, og derefter blev en alumni-forening en no-brainer. Robert Aladenyse (1931-2003, gradueret 1964) besluttede i 1987 at oprette en nonprofitorganisation til alumnen Diplôme d'ingénieur kaldet INGENAC. I 2000'erne tilskyndede udviklingen i Frankrig af Masters- og Mastère Spécialisé-kurserne foreningen til at byde velkommen og repræsentere disse nye studerende.

Den 1. januar 2010 fusionerede ENAC med SEFA og blev det største luftfartsuniversitet i Europa. Derfor besluttede INGENAC at ændre navn til at blive ENAC Alumni og samle kandidater fra alle grader fra École nationale de l'aviation civile. Det træder i kraft i marts 2012.

ENAC Alumni er medlem af Conférence des grandes écoles.

Bibliografi 
 Nicolas Tenoux (MS EAGTA ENAC 2007), 6 months in the life of an Airline pilot: Daily life secrets …, 2020, Amazon, 77p., (), p. 10

Referencer

Ekstern henvisning 
 http://www.alumni.enac.fr   

Organisationer fra Frankrig
Toulouse
Almennyttige organisationer
Stołowebjergene Nationalpark

Stołowebjergene Nationalpark (), er en nationalpark i det sydvestlige Polen. Det omfatter den polske del af Stołowebjergene (Taffelbjergene), som er en del af Sudeterne. Det ligger i Powiat Kłodzko i Nedre Schlesiske Voivodeship, ved grænsen til Tjekkiet. Parken er oprettet i 1993 og har et areal på 63,39 km², hvoraf skoven tegner sig for 57,79 km². Området med streng beskyttelse er 3,76 km².

Historie 
Landskabet i Taffelbjergene begyndte at danne sig for 70 millioner år siden. Kædens unikke form er et resultat af hundreder af tusinder af år med erosion. Der er flere bemærkelsesværdige klippeformationer, blandt andet Kwoka ("Hen"), Wielblad ("Kamel") og Glowa wielkoluda ("Kæmpens hoved"). Der er også et sofistikeret system af klippekorridorer, der skaber bjerglabyrinter.

Flora og fauna 

I øjeblikket består plantelivet for det meste af gran, der blev introduceret til området ved begyndelsen af det 19. århundrede for at erstatte gamle bøge og granskove, som var blevet fældet. Der er kun få naturskove og de dækker kun omkring 3% af de skovklædte områder. Der er tørvemoser, hvoraf den ene, m,ed et område på 39,3 km², blev opført som et strengt beskyttede område i 1959. I de skovklædte områder af parken er der kronhjorte, vildsvin, egern, pindsvin, mange fugle og krybdyr, herunder firben og hugorme. Den store tørvemose Batorowski, en af de få højmoser i Polen.

Kultur 
Tabelbjergenes historie er tæt forbundet med historien om Kłodzko-regionen, der ligger på grænselandet Schlesien, Bøhmen og Mähren . Efter de hussitterkrigene i det 14. og 15. århundrede trivedes området, og senere blev de første kurbade i Kudowa, Duszniki og Polanica åbnet. Duszniki er også et centrum for papirproduktion – en af de første papirfabrikker i Europa blev åbnet der i 1605.

Galleri

Kilder og henvisninger 

Nationalparker i Polen
IUCN Kategori II
Restaurant Suri-Carl Ras

Restaurant Suri-Carl Ras er et dansk cykelhold, der fra 2021 cykler i UCI kontinental-klassen. Holdet blev etableret af Holbæk Cykelsport i 2020 som et DCU Elite Team, og fungerede som klubbens første A-team.

Fra 2021 blev Brian Holm, Mads Pedersen, Jan Bech Andersen og Henrik Egholm ejerne af holdet.

Historie

Opstart i 2020 
I efteråret 2019 fik Holbæk Cykelsport idéen om at for første gang skabe et A-hold for deres bedste ryttere. I december samme år blev Henrik Egholm daglig leder for holdet, og hele setuppet blev godkendt af Danmarks Cykle Union. Der var blevet samlet 300.000 kroner i sponsorstøtte til drift af holdet, og det fik navnet Team Eiland Electric-Carl Ras. Tøjet var inspireret af den italienske landsholdsdragt med sorte bukser og blå trøje. Det skulle drives med en særskilt økonomi fra moderklubben, og holdet skulle tegne særskilte og egne sponsoraftaler.

Fra starten havde holdet otte ryttere, hvoraf de seks i forvejen var medlem af Holbæk Cykelsport, og de sidste to ryttere kom til fra ABC - Arbejdernes Bicykle Club i København. Der var fire A-ryttere og fire B-ryttere. Den tidligere U19-verdensmester Jakob Egholm, søn af teammanager Henrik Egholm, hjalp til ved nogle af træningerne. Daværende elite-verdensmester Mads Pedersen samt sportsdirektør for , Brian Holm, gik ind som ambassadører og støtte for holdet. Mads Pedersens cykelbutik Empire Cycling i Tølløse gik også ind som sponsor for holdet, og sikrede at Team Eiland Electric-Carl Ras kunne køre på cykler fra Trek, samme mærke som Mads Pedersen selv kørte på hos . På grund af den globale coronaviruspandemi kunne holdet ikke deltage i løb før august 2020.

UCI kontinental og nye ejere i 2021 

Den 26. november 2020 blev det offentliggjort, at holdet fra 2021 skulle op og køre i den internationale UCI kontinental-klasse, som er det tredje højeste niveau efter World Tour- og interkontinentalholdene. Samtidig fik holdet Holbæk-restauranten Restaurant SuRi og værktøjsgrossiten Carl Ras som navnesponsor, og skiftede navn til Restaurant Suri-Carl Ras. Der kom også nye ejere. Det var Brian Holm, Mads Pedersen, ejer af fodboldklubben Brøndby IF, Jan Bech Andersen, samt teammanager Henrik Egholm som overtog ejerskabet af holdet. Nicolaj Bo Larsen blev ansat som daglig sportsdirektør. Holdet beholdte fem ryttere fra A-holdet i 2020, mens resten kom ind udefra. Heraf var Rasmus Lund Pedersen og Mathias Larsen blandt de største navne, hvor Larsen er søn af sportsdirektør Nicolaj Bo Larsen.

Holdet fik debut som kontinentalhold den 1. april 2021, da de deltog i DCU licensløbet Easter Road Race. Holdet var med i PostNord Danmark Rundt hvor tre ud af syv ryttere gennemførte løbet. Den første sejr i et UCI-løb kom 28. august, da Mathias Larsen vandt Himmerland Rundt 2021 som var en del af UCI Europe Tour.

Holdet

2024 
“Foreløbig trup”

2023

Sejre

2022

Sejre

2021

Sejre

Referencer

Eksterne henvisninger 

 
 Restaurant Suri-Carl Ras på firstcycling.com
 
 

Cykelhold fra Danmark
Etableret i 2020
Sport i Holbæk
Lottenborg

Lottenborg er en landevejskro ved siden af Sorgenfri Kirkegård i Sorgenfri umiddelbart nord for Kongens Lyngby i Lyngby-Taarbæk Kommune. Den ligger på en sidegade til Lyngby Kongevej overfor Sorgenfri Slot. Bygningen bliver stadig brugt som restaurant.

I 1800-tallet var det et populært udflugtsmål.

På Lotteborgvej ikke langt fra kroen havde billedhuggeren Siegfried Wagner sit kunstnerhjem.

Referencer

Eksterne henvisninger 

Værtshuse og spisesteder i København
Bygninger, konstruktioner og anlæg i Kongens Lyngby
Sorgenfri
Gramlille

Gramille er en fredet bygning der ligger på Lyngby Hovedgade overfor Lyngby Kirke i Kongens Lyngby nord for København. Bygningen er i dag en del af Stadsbiblioteket i Lyngby som er under Lyngby-Taarbæk Bibliotekerne, og den er forbundet til resten af bibliotekstbygningen via en glaskorridor.

Bygningens hsitorie går tilbage til 1748 en fransk gesandt, Abbé Lemaire, opførte et hus tæt ved Lyngby Kirke. Det blev bygget på lejet land og efter Lemaire blev kaldt tilbage til Frankrig i 1753 overgik det til Jean Henri Desmercières. Han solgte det til købmanden Reinhard Iselin i 1757. Ti år senere blev det købt af en professor fra Det Kongelige Danske Kunstakademi

Huset blev købt af Hother Müffelmann i 1875. Han introducerede det nuværende navn, som referer til en gård i Gram, som han lejede.

I 1955 blev bygningen købt af Lyngby-Taarbæk Kommune, og siden 1963 har det indeholdt bibliotekets musikafdeling.

Referencer

Eksterne henvisnigner 

Fredede bygninger, konstruktioner og anlæg i Lyngby-Taarbæk Kommune
Bygninger, konstruktioner og anlæg i Kongens Lyngby
Sorgenfri Kirkegård

Sorgenfri Kirkegård er en kommunal kirkegård der ligger i Sorgenfri og tjener Lyngby-Taarbæk Kommune.

Lyngby Gamle Kirkegård omkring kirken i Kongens Lyngby var den eneste begravelsesplads i Lyngby Sogn op til midten af 1800-tallet.
Med et voksende befolkningstal blev Lyngby Assistent Kirkegård indviet  1851 ikke langt sydøst fra kirken. 
Omkring århundredeskiftet havde man planer om en yderligere assistenskirkegård mellem de to kirkegårde men valgte i stedet at anlægge Sorgenfri Kirkegård et stykke nordvest for kirken i 1903.
Den er siden blevet udvidet flere gange.

Den ældste del ligger ved Lottenborgvej umiddelbart vest for Lottenborg. Indenfor står et kapel fra 1905. Foran kapellet står en statur af en sørgende kvinde, der er udført af Olga Wagner.

Det prisbelønnede byggeri Skovbrynet Lyngby ligger som nabo.

Kende personer begravet på kirkegården

Referencer 

Kirkegårde i København
Bygninger, konstruktioner og anlæg i Lyngby-Taarbæk Kommune
Etableret i 1903
Episoder af Operation X

Dette er en oversigt over episoderne af tv-serien Operation X. Serien begyndte med Parasit, der blev transmitteret den 16. august 2004.

Serieoversigt

Kilder 

Operation X